
זוהי הצעה להוראה ופתוחה לעריכה שלכם.

שמות פרק ו': בין שליחות לשליחות
 
פתיחה
בשיעור הקודם ראינו את המפגש הראשון של משה ואהרן מול פרעה — מפגש שהסתיים בכישלון: פרעה לא רק סירב, אלא הכביד את השעבוד על העם. פרק ו' פותח בדיוק בנקודת השפל הזו.
 
מבט כללי על הפרק
1. לפני שנעמיק, נכיר את מבנה הפרק כולו.
לפניכם ארבעה קטעי פסוקים: 
כתבו אילו פסוקים מתאימים לכל אחת מהכותרות שלפניכם:
	פסוקים
	כותרת
	מה קרה?

	 
	בשורת הגאולה
	הקב"ה הבטיח למשה גאולה מפורטת, ומשה העביר את הדברים לעם

	 
	משה נשלח שוב אל פרעה
	ה' ציווה את משה לשוב אל פרעה

	 
	רשימת ייחוס
	רשימת משפחות שמתמקדת במשפחתם של משה ואהרן
 

	 
	חוזרים לנקודה שבה הפסקנו
	התורה חוזרת על אותה שליחות כהכנה להמשך בפרק הבא


 
בשיעור נתעכב רק על הקטע הראשון (בשורת הגאולה).
 
חלק א': לשונות הגאולה (ו, ב-ח)
הקב"ה פנה למשה בהבטחה מפורטת , הכוללת חמישה שלבים ברורים:
קראו:
ו לָכֵן אֱמֹר לִבְנֵי יִשְׂרָאֵל אֲנִי ה'
וְהוֹצֵאתִי אֶתְכֶם מִתַּחַת סִבְלֹת מִצְרַיִם וְהִצַּלְתִּי אֶתְכֶם מֵעֲבֹדָתָם וְגָאַלְתִּי אֶתְכֶם בִּזְרוֹעַ נְטוּיָה וּבִשְׁפָטִים גְּדֹלִים:
ז וְלָקַחְתִּי אֶתְכֶם לִי לְעָם וְהָיִיתִי לָכֶם לֵאלֹהִים
וִידַעְתֶּם כִּי אֲנִי ה' אֱלֹהֵיכֶם הַמּוֹצִיא אֶתְכֶם מִתַּחַת סִבְלוֹת מִצְרָיִם:
ח וְהֵבֵאתִי אֶתְכֶם אֶל הָאָרֶץ אֲשֶׁר נָשָׂאתִי אֶת יָדִי לָתֵת אֹתָהּ לְאַבְרָהָם לְיִצְחָק וּלְיַעֲקֹב וְנָתַתִּי אֹתָהּ לָכֶם מוֹרָשָׁה אֲנִי ה':

2. מצאו בפסוקים חמישה פעלים החוזרים על אותו תבנית — כולם פותחים ב-'ו' וכולם בגוף ראשון, הקב"ה מספר מה הוא עצמו יעשה. 
· הקיפו אותם.
· כתבו מה משותף לפעלים שגיליתם- מהיכן הם מוכרים לנו? ____________________


3.  העתיקו את הפעלים לטבלה. ע"פ הפסוקים כתבו ליד כל פועל מהו השלב שהוא מבטא:
	הפועל
	השלב שהפועל מבטא

	והוצאתי
	הוצאה מעבדות

	 
	 

	 
	 

	 
	 

	 
	 


 
4. זיהינו חמש "לשונות גאולה"- איזה מנהג בליל הסדר קשור לארבע לשונות הגאולה הראשונות?
_________________________________________________________________________
5.  איזה ביטוי אנחנו נותנים בליל הסדר דווקא ללשון החמישית, "והבאתי"?
_________________________________________________________________________
למה, לדעתכם, היא זכתה ליחס שונה מארבע הקודמות?
_________________________________________________________________________
_________________________________________________________________________
 
חלק ב': קוצר רוח ועבודה קשה (ו, ט)
קראו את פסוק ט: "וַיְדַבֵּר מֹשֶׁה כֵּן אֶל בְּנֵי יִשְׂרָאֵל וְלֹא שָׁמְעוּ אֶל מֹשֶׁה מִקֹּצֶר רוּחַ וּמֵעֲבֹדָה קָשָׁה"
6. סמנו בקו תחתון את שתי הסיבות שבגללן העם לא שמע למשה.
 
7. משה בישר לעם על תהליך הגאולה — והעם בקושי הגיב. הפסוק נותן לכך שתי סיבות:
·  "עבודה קשה" — כתבו במילים שלכם: איך מרגיש אדם ששרוי בעבודה פיזית מתישה, כשמישהו בא לספר לו על תוכניות גדולות לעתיד?
_________________________________________________________________________
_________________________________________________________________________
 
·"קוצר רוח" — בפרק ד' העם כבר שמע בשורת גאולה ראשונה והגיב בשמחה — אך הגאולה לא הגיעה, והשעבוד רק החמיר.
דמיינו שאתם שומעים עכשיו את הבשורה בפעם השנייה. כתבו בגוף ראשון משפט אחד שהייתם אומרים:
_________________________________________________________________________
_________________________________________________________________________

לאחר הדיון בכיתה,
פרק ו' מלמד שגם כשהקב"ה עצמו מבטיח לנו גאולה, היא לא מגיעה בבת אחת.
מה, לדעתכם, נדרש מאדם כדי להמשיך לבטוח בתהליך גם כשהוא איטי ולא רואים עדיין תוצאות?
_________________________________________________________________________
_________________________________________________________________________
 

שמות פרקים ז'-י"א: פתיחה למכות ומטרתן
פתיחה — יישור קו
	1. 	כתבו את שמות 10 המכות לפי הסדר:

	 
 
	 
	 
	 
	 
	 
	 
	 
	 
	 

	2. 	כתבו ליד כל תיאור את שם המכה המתאימה:

	 
	גושי קרח גדולים ובתוכם להבות של אש. בכוחם להרוג ולשבור כל מה שאינו מוגן

	 
	לא היו מים לשתות, כל הדגים ביאור מתו ועלה ממנו ריח רע מאוד

	 
	מות כל בכורות מצרים, החל מבכור פרעה ועד בכורות העבדים וכולל גם בכורות הבהמות.

	 
	מצב בו אי אפשר לראות דבר. עלטה גמורה.

	 
	סוג של חרקים שיצאו מן האדמה, הציקו מאוד לאדם ולבהמה

	 
	סוג של חגב שהתפשט בארץ, כיסה את פני הקרקע ומילא את הבתים, אכל את כל הצמחיה.

	 
	הם התפשטו בכל מקום – בחדרי הבתים, במיטות ואפילו בתוך כלי האוכל.

	 
	מחלה המתפשטת על כל הגוף, כמו מחלת אבעבועות. פגעה גם באדם וגם בבהמה.

	 
	כל מיני חיות טורפות, נחשים ועקרבים שהופיעו בארץ מצרים בערבוביה.

	 
	מחלה קשה שהמיתה את הבהמות


 
חלק א': מדוע באו המכות?
קראו את הפסוקים שלמדנו בפרק ה', פסוקים א-ב:
"וְאַחַר בָּאוּ מֹשֶׁה וְאַהֲרֹן וַיֹּאמְרוּ אֶל פַּרְעֹה כֹּה אָמַר ה' אֱ-לֹהֵי יִשְׂרָאֵל שַׁלַּח אֶת עַמִּי וְיָחֹגּוּ לִי בַּמִּדְבָּר: 
וַיֹּאמֶר פַּרְעֹה מִי ה' אֲשֶׁר אֶשְׁמַע בְּקֹלוֹ לְשַׁלַּח אֶת יִשְׂרָאֵל לֹא יָדַעְתִּי אֶת ה' וְגַם אֶת יִשְׂרָאֵל לֹא אֲשַׁלֵּחַ"
3. הקיפו במלבן את השאלה הרטורית של פרעה, 
וסמנו בקו תחתון את שתי ההכרזות שבאות בעקבותיה. 
4 . נקרא את תשובת ה' לדברי פרעה בפרק ז, פסוקים ג-ה:  
"וַאֲנִי אַקְשֶׁה אֶת לֵב פַּרְעֹה וְהִרְבֵּיתִי אֶת אֹתֹתַי וְאֶת מוֹפְתַי בְּאֶרֶץ מִצְרָיִם... 
וְיָדְעוּ מִצְרַיִם כִּי אֲנִי ה' בִּנְטֹתִי אֶת יָדִי עַל מִצְרָיִם וְהוֹצֵאתִי אֶת בְּנֵי יִשְׂרָאֵל מִתּוֹכָם"
סמנו בקו תחתון את המילים בתשובת ה' שמנוגדות ישירות להכרזה הראשונה של פרעה שהקפתם למעלה.


חלק ב': מטרת המכות (עיון בפסוקים)
5. 	בכל אחת מהמכות הבאות מופיעה מטרה,
הקיפו בעיגול בכל קטע את המילים המבטאות במפורש את מטרת המכה (שימו לב במיוחד למילים "בעבור" ו"למען"):
· מכת דם פרק ז'
(יד) וַיֹּאמֶר ה' אֶל־מֹשֶׁה ...׃ (טו) לֵךְ אֶל־פַּרְעֹה ... (טז) וְאָמַרְתָּ אֵלָיו ה' אֱ-לֹהֵי הָעִבְרִים שְׁלָחַנִי אֵלֶיךָ לֵאמֹר שַׁלַּח אֶת־עַמִּי וְיַעַבְדֻנִי בַּמִּדְבָּר וְהִנֵּה לֹא־שָׁמַעְתָּ עַד־כֹּה׃ (יז) כֹּה אָמַר ה' בְּזֹאת תֵּדַע כִּי אֲנִי ה', הִנֵּה אָנֹכִי מַכֶּה בַּמַּטֶּה אֲשֶׁר־בְּיָדִי עַל־הַמַּיִם אֲשֶׁר בַּיְאֹר וְנֶהֶפְכוּ לְדָם׃ (יח) וְהַדָּגָה אֲשֶׁר־בַּיְאֹר תָּמוּת וּבָאַשׁ הַיְאֹר וְנִלְאוּ מִצְרַיִם לִשְׁתּוֹת מַיִם מִן־הַיְאֹר׃
 
· מכת ערוב פרק ח'
(טז) וַיֹּאמֶר ה' אֶל־מֹשֶׁה הַשְׁכֵּם בַּבֹּקֶר וְהִתְיַצֵּב לִפְנֵי פַרְעֹה הִנֵּה יוֹצֵא הַמָּיְמָה וְאָמַרְתָּ אֵלָיו כֹּה אָמַר ה' שַׁלַּח עַמִּי וְיַעַבְדֻנִי׃ (יז) כִּי אִם־אֵינְךָ מְשַׁלֵּחַ אֶת־עַמִּי הִנְנִי מַשְׁלִיחַ בְּךָ וּבַעֲבָדֶיךָ וּבְעַמְּךָ וּבְבָתֶּיךָ אֶת־הֶעָרֹב וּמָלְאוּ בָּתֵּי מִצְרַיִם אֶת־הֶעָרֹב וְגַם הָאֲדָמָה אֲשֶׁר־הֵם עָלֶיהָ׃ (יח) וְהִפְלֵיתִי בַיּוֹם הַהוּא אֶת־אֶרֶץ גֹּשֶׁן אֲשֶׁר עַמִּי עֹמֵד עָלֶיהָ לְבִלְתִּי הֱיוֹת־שָׁם עָרֹב לְמַעַן תֵּדַע כִּי אֲנִי ה' בְּקֶרֶב הָאָרֶץ׃
 
· מכת ברד פרק ט'
(יג) וַיֹּאמֶר ה' אֶל־מֹשֶׁה הַשְׁכֵּם בַּבֹּקֶר וְהִתְיַצֵּב לִפְנֵי פַרְעֹה וְאָמַרְתָּ אֵלָיו כֹּה־אָמַר ה' אֱ-לֹהֵי הָעִבְרִים שַׁלַּח אֶת־עַמִּי וְיַעַבְדֻנִי׃ (יד) כִּי בַּפַּעַם הַזֹּאת אֲנִי שֹׁלֵחַ אֶת־כָּל־מַגֵּפֹתַי אֶל־לִבְּךָ וּבַעֲבָדֶיךָ וּבְעַמֶּךָ בַּעֲבוּר תֵּדַע כִּי אֵין כָּמֹנִי בְּכָל־הָאָרֶץ׃ (טו) כִּי עַתָּה שָׁלַחְתִּי אֶת־יָדִי וָאַךְ אוֹתְךָ וְאֶת־עַמְּךָ בַּדָּבֶר וַתִּכָּחֵד מִן־הָאָרֶץ׃ (טז) וְאוּלָם בַּעֲבוּר זֹאת הֶעֱמַדְתִּיךָ בַּעֲבוּר הַרְאֹתְךָ אֶת־כֹּחִי וּלְמַעַן סַפֵּר שְׁמִי בְּכָל־הָאָרֶץ׃ .... (יח) הִנְנִי מַמְטִיר כָּעֵת מָחָר בָּרָד כָּבֵד מְאֹד אֲשֶׁר לֹא־הָיָה כָמֹהוּ בְּמִצְרַיִם לְמִן־הַיּוֹם הִוָּסְדָה וְעַד־עָתָּה׃
 
· מכת ארבה פרק י'
(א) וַיֹּאמֶר ה' אֶל־מֹשֶׁה בֹּא אֶל־פַּרְעֹה כִּי־אֲנִי הִכְבַּדְתִּי אֶת־לִבּוֹ וְאֶת־לֵב עֲבָדָיו לְמַעַן שִׁתִי אֹתֹתַי אֵלֶּה בְּקִרְבּוֹ׃
(ב) וּלְמַעַן תְּסַפֵּר בְּאָזְנֵי בִנְךָ וּבֶן־בִּנְךָ אֵת אֲשֶׁר הִתְעַלַּלְתִּי בְּמִצְרַיִם וְאֶת־אֹתֹתַי אֲשֶׁר־שַׂמְתִּי בָם וִידַעְתֶּם כִּי־אֲנִי ה'׃ (ג) וַיָּבֹא מֹשֶׁה וְאַהֲרֹן אֶל־פַּרְעֹה וַיֹּאמְרוּ אֵלָיו כֹּה־אָמַר ה' אֱ-לֹהֵי הָעִבְרִים עַד־מָתַי מֵאַנְתָּ לֵעָנֹת מִפָּנָי שַׁלַּח עַמִּי וְיַעַבְדֻנִי׃ (ד) כִּי אִם־מָאֵן אַתָּה לְשַׁלֵּחַ אֶת־עַמִּי הִנְנִי מֵבִיא מָחָר אַרְבֶּה בִּגְבֻלֶךָ׃
 
· מכת בכורות פרק י"א
(ד) וַיֹּאמֶר מֹשֶׁה כֹּה אָמַר ה', כַּחֲצֹת הַלַּיְלָה אֲנִי יוֹצֵא בְּתוֹךְ מִצְרָיִם׃ (ה) וּמֵת כָּל־בְּכוֹר בְּאֶרֶץ מִצְרַיִם מִבְּכוֹר פַּרְעֹה הַיֹּשֵׁב עַל־כִּסְאוֹ עַד בְּכוֹר הַשִּׁפְחָה אֲשֶׁר אַחַר הָרֵחָיִם וְכֹל בְּכוֹר בְּהֵמָה׃ (ו) וְהָיְתָה צְעָקָה גְדֹלָה בְּכָל־אֶרֶץ מִצְרַיִם אֲשֶׁר כָּמֹהוּ לֹא נִהְיָתָה וְכָמֹהוּ לֹא תֹסִף׃ (ז) וּלְכֹל בְּנֵי יִשְׂרָאֵל לֹא יֶחֱרַץ־כֶּלֶב לְשֹׁנוֹ לְמֵאִישׁ וְעַד־בְּהֵמָה לְמַעַן תֵּדְעוּן אֲשֶׁר יַפְלֶה ה' בֵּין מִצְרַיִם וּבֵין יִשְׂרָאֵל׃
 כתבו מהי המטרה החוזרת על עצמה בכל חמשת הקטעים:
________________________________________________________________________________________________________________________________________________________
 
6. 	עכשיו קראו שוב את חמשת הקטעים, וסמנו X בטבלה: אל מי מכוונת המטרה בכל קטע?
(אפשר לסמן יותר מתא אחד בכל שורה)
	מכה
	פרעה / מצרים
	כל הארץ (אומות העולם)
	עם ישראל

	דם
	 
	 
	 

	ערוב
	 
	 
	 

	ברד
	 
	 
	 

	ארבה
	 
	 
	 

	בכורות
	 
	 
	 


 
איזו מסקנה עולה ממה שגיליתם?
__________________________________________________________________________________________________________________________________________________________ 

חלק ג': המטרה כלפי עם ישראל — עיון בפרשנים
עיינו שוב במכת ארבה, פרק י' פסוק ב': "וּלְמַעַן תְּסַפֵּר בְּאָזְנֵי בִנְךָ וּבֶן בִּנְךָ..."
ע"פ הפסוק, אל מי מופנית המטרה בפסוק זה? _______________________________________
רש"ר הירש (הרב שמשון רפאל הירש, מפרנקפורט שבגרמניה, המאה ה-19):
"וִידַעְתֶּם — אַף אִם מִצְרַיִם לֹא לָמְדוּ דָּבָר מֵהָאוֹתוֹת,
הֵם נַעֲשׂוּ בְּעִקָּר לְמַעַנְכֶם, לְהַנִּיחַ אֶת הַיְּסוֹד לִידִיעַתְכֶם אֶת ה'."
כתבו בלשונכם: לפי רש"ר הירש, מהי המטרה החשובה ביותר של מכות מצרים?
______________________________________________________________________ 
 
הנצי"ב (הרב נפתלי צבי יהודה ברלין, מוולוז'ין שברוסיה, המאה ה-19):
"אוֹתָם הַיְּדִיעוֹת שֶׁשַּׂמְתִּי לְפַרְעֹה נִדְרְשׁוּ גַּם לְיִשְׂרָאֵל לָדַעַת בְּיִחוּד.
נִמְצָא שֶׁהַתַּכְלִית לְאֻמּוֹת הָעוֹלָם אֵינוֹ אֶלָּא לָדַעַת בְּדֶרֶךְ כְּלָל מֵעִנְיַן הַשְׁגָּחָה וִיכֹלֶת ה',
וּלְיִשְׂרָאֵל הַתַּכְלִית עוֹד בִּפְרָט לָדַעַת אֵיךְ לִירֵא מִפָּנָיו וּלְעַבְדּוֹ."
 
השלימו לפי הנצי"ב: אומות העולם צריכות לדעת רק ש______________________________________
עם ישראל צריך לדעת בנוסף גם איך __________________________________________________
 
לסיכום:
חשבנו בהתחלה שהמכות נועדו בעיקר ללמד את המצרים ואת העולם. 
גילינו שהן מכוונות גם, ואולי בעיקר, פנימה — אלינו, עם ישראל.
מהי, לדעתכם, המטרה החשובה יותר: שהעולם ידע שיש ה', או שאנחנו נדע ונלמד מזה משמעות מעשית? נמקו את תשובתכם. 
______________________________________________________________________
______________________________________________________________________



שמות פרקים ז'-י"א: סדר עשרת המכות
פתיחה
בשיעור הקודם גילינו שהמכות מכוונות ל"ידיעת ה'" — הן כלפי פרעה ומצרים, הן כלפי כל הארץ, והן כלפי עם ישראל עצמו. בשיעור הזה נבדוק משהו אחר: האם יש סדר וחוקיות בדרך שבה מגיעות המכות? 
חלק א': יש התראה או אין התראה?
1. עיינו בפסוקים והשלימו את הטבלה.
סמנו אם המכה מגיעה עם התראה (אזהרה מוקדמת לפרעה) או בלי:
	 
המכה
	 
הפסוקים
	התראה: יש/ אין
	 
	 



לאחר מילוי הטבלה:
האם גיליתם חוקיות מסויימת ? מהי?
_____________________________________
_____________________________________
_____________________________________
_____________________________________


 
נחלק את תשע המכות הראשונות לשלוש קבוצות של שלוש.

	דם
	ז', י"ד- כ"ה
	 
	 
	

	צפרדע
	ז', כ"ו - ח', י"א
	 
	 
	

	כינים
	ח', י"ב - ט"ו
	 
	 
	

	ערוב
	ח', ט"ז - כ"ח
	 
	 
	

	דבר
	ט', א' - ז'
	 
	 
	

	שחין
	ט', ח' - י"ב
	 
	 
	

	ברד
	ט', י"ג - ל"ה
	 
	 
	

	ארבה
	י', א' - כ'
	 
	 
	

	חושך
	י', כ"א – י"א, ט'
	 
	 
	

	בכורות
	י"א, א' –י"ב, י"ג
	 
	 
	



עיינו שוב בטבלה, בכל קבוצה, איזו מכה היא זו שמגיעה ללא התראה?
_____________________________________________________________



2. עיינו בפירוש רש"ר הירש לשמות פרק ז' פסוק טו:
"...שְׁתֵּי הַמַּכּוֹת הָרִאשׁוֹנוֹת בְּכָל קְבוּצָה עִקָּרָן לְלַמֵּד [עַל מְצִיאוּת ה'], וְרַק עִם הַשְּׁלִישִׁית נִתַּן הָעֹנֶשׁ. וְעַל כֵּן לֹא בָּאוּ שְׁתֵּי הָרִאשׁוֹנוֹת אֶלָּא לְאַחַר הַתְרָאָה מֻקְדֶּמֶת."
ענו על פי הפירוש:
א. מה תפקידן של שתי המכות הראשונות בכל קבוצה? ________________________________________
ב. מה תפקידה של המכה השלישית בקבוצה? ______________________________________________
 ג. מדוע, אם כן, מתאים שתהיה לפני שתי המכות הראשונות התראה, ובשלישית לא? השלימו: 
בכל שלישייה, שתי המכות הראשונות מגיעות עם התראה כי מטרתן ל______________ שיש אלוקים ומה כוחותיו. המכה השלישית בכל שלישייה מגיעה כ______________, ולכן לא צריך התראה מוקדמת.

חלק ב: מה מלמדת כל קבוצה?
גם המלבי"ם מבין כך את הסיבה לכך שהמכה השלישית בכל קבוצה היא ללא התראה. אבל הוא מוסיף קומה: כל קבוצת מכות נועדה ללמד תחום אחר בידיעת ה'.
קראו את פירוש המלבי'"ם (לפרק ז, פסוק יד):
וַיֹּאמֶר ה' אֶל מֹשֶׁה.
הַמַּכּוֹת נֶחְלְקוּ לִשְׁלֹשָׁה סְדָרִים, כְּמוֹ שֶׁכָּתַב רַבִּי יְהוּדָה: הָיָה נוֹתֵן בָּהֶם סִימָנִים דְּצַ"ךְ עַדָ"שׁ בְּאַחַ"ב, וּמַכָּה אַחֲרוֹנָה שֶׁהִיא מַכַּת בְּכוֹרוֹת הִיא חוּץ מִן הַסְּדָרִים, כִּי תַּכְלִיתָהּ הָיָה שֶׁיְּשַׁלַּח אֶת יִשְׂרָאֵל, וְאָז נִתְרַצָּה לְשַׁלְּחָם.
 אֲבָל תֵּשַׁע הָרִאשׁוֹנוֹת לֹא הָיָה תַּכְלִיתָם לְשַׁלַּח אֶת יִשְׂרָאֵל, כִּי ה' חִזֵּק אֶת לִבּוֹ שֶׁלֹּא יֹאבֶה לְשַׁלְּחָם, רַק הָיָה תַּכְלִיתָם לְהוֹדִיעַ לְכָל הָעוֹלָם שֶׁיֵּשׁ אֱלוֹהַּ, וְשֶׁהוּא מַשְׁגִּיחַ עַל הָעוֹלָם, וְשֶׁהוּא בַּעַל הַיְּכֹלֶת מֵאֵין כָּמוֹהוּ.
 וּמִכָּל סֵדֶר בָּאוּ שְׁתֵּי מַכּוֹת בְּהַתְרָאָה, וְהַמַּכָּה הַשְּׁלִישִׁית הָיְתָה בְּלֹא הַתְרָאָה.
יָבֹא הַסֵּדֶר הָרִאשׁוֹן דְּצַ"ךְ, לְבָרֵר מְצִיאוּת ה', כְּמוֹ שֶׁכָּתוּב "בְּזֹאת תֵּדַע כִּי אֲנִי ה'", וְעַל זֶה בָּאוּ שְׁתֵּי מַכּוֹת בְּהַתְרָאָה. וְאַחַר שֶׁחִזֵּק לִבּוֹ בָּא מַכַּת כִּנִּים שֶׁלֹּא בְּהַתְרָאָה, כִּי לֹא הָיָה עִנְיָנָהּ לְבָרֵר אֵיזֶה עִנְיָן, שֶׁכְּבָר נִתְבָּרֵר מְצִיאוּת ה' עַל פִּי שְׁנֵי עֵדִים, רַק בָּא דֶּרֶךְ עֹנֶשׁ לְהַכּוֹתוֹ מַכָּה שֶׁל בִּזָּיוֹן עַל שֶׁהִכְבִּיד לִבּוֹ, וְלָכֵן לֹא הִתְרָה בּוֹ תְּחִלָּה.
 וְכֵן שְׁתֵּי מַכּוֹת הָרִאשׁוֹנוֹת מִן הַסֵּדֶר הַשֵּׁנִי בָּאוּ בְּהַתְרָאָה, וּבָאוּ לְבָרֵר שֶׁה' מַשְׁגִּיחַ גַּם בָּאָרֶץ, כְּמוֹ שֶׁכָּתוּב בְּמַכַּת עָרוֹב "לְמַעַן תֵּדַע כִּי אֲנִי ה' בְּקֶרֶב הָאָרֶץ". וְאַחַר שֶׁנִּתְקַיֵּם זֶה עַל יְדֵי שְׁנֵי עֵדִים בָּא מַכַּת שְׁחִין בְּלֹא הַתְרָאָה, כִּי לֹא בָּא לְבָרֵר דָּבָר, רַק לְהַכּוֹתוֹ מַכַּת בִּזָּיוֹן דֶּרֶךְ עֹנֶשׁ.
 וְכֵן שְׁתֵּי מַכּוֹת מִן הַסֵּדֶר הַשְּׁלִישִׁי בָּאוּ בְּהַתְרָאָה, וּבָאוּ לְבָרֵר שֶׁהוּא בַּעַל הַיְּכֹלֶת מֵאֵין כָּמוֹהוּ, כְּמוֹ שֶׁכָּתוּב בְּמַכַּת בָּרָד "בַּעֲבוּר תֵּדַע כִּי אֵין כָּמֹנִי בְּכָל הָאָרֶץ". וְאַחַר שֶׁנִּתְקַיֵּם עַל פִּי שְׁנֵי עֵדִים בָּא מַכַּת חֹשֶׁךְ בְּלֹא הַתְרָאָה, כִּי לֹא בָּא רַק דֶּרֶךְ עֹנֶשׁ, שֶׁרְשָׁעִים בַּחֹשֶׁךְ יִדַּמּוּ.
 וְאַחַר שֶׁנִּתְבָּרְרוּ שְׁלֹשָׁה הָעִקָּרִים הָאֵלֶּה, בָּא מַכַּת בְּכוֹרוֹת לְכוֹפוֹ שֶׁיְּשַׁלַּח אֶת הָעָם.
 3. המלבים מציג בפירושו את המטרה המיוחדת של כל קבוצת מכות.
סמנו בפירוש בקו תחתון את שלוש המטרות.
 
4. נתבונן בשתי המכות הראשונות בכל קבוצה (למדנו שהשלישית היא עונש):
·   קבוצה ראשונה: דצ"כ — דם וצפרדע
"בְּזֹאת תֵּדַע כִּי אֲנִי ה'" (ההתראה למכת דם): להודיע לכל העולם שיש א-לוה.
מאין התחילו שתי מכות אלה? (ז, כא; ח, ב) ___________________________
מלבי"ם: "ע"י הַכָּאַת הַיְּאוֹר שֶׁהָיָה אֱלֹהִים שֶׁל פַּרְעֹה, מִזֶּה יִרְאֶה שֶׁיֵּשׁ אֱלֹהִים הַמּוֹשֵׁל עַל אֱלֹהֵי פַּרְעֹה"
כיצד שתי מכות אלה מממשות את המטרה "בזאת תדע כי אני ה'"?
_____________________________________________________________
 ·   קבוצה שנייה: עד"ש — ערוב ודבר
"לְמַעַן תֵּדַע כִּי אֲנִי ה' בְּקֶרֶב הָאָרֶץ" (ההתראה למכת ערוב) — רואים את השגחת ה' פועלת בארץ.
בכל אחת ממכות ערוב ודבר מופיעים שני מאפיינים מיוחדים:
במכת ערוב (ח, יט): _____________________________________________
במכת דבר (ט, ד-ה): _____________________________________________
כיצד שתי מכות אלה מממשות את המטרה "למען תדע כי אני ה' בקרב הארץ"?
_____________________________________________________________
 · קבוצה שלישית: באח"ב — ברד וארבה
"בַּעֲבוּר תֵּדַע כִּי אֵין כָּמֹנִי בְּכָל הָאָרֶץ" (ההתראה למכת ברד).
צטטו ממכת ברד ומכת ארבה משפט המספר שמכה כזו לא הייתה קודם לכן (ציינו מקור):
ברד: _____________________________________________
ארבה: _____________________________________________
כיצד שתי מכות אלה מממשות את המטרה "בעבור תדע כי אין כמוני בכל הארץ"?
_____________________________________________________________
 ·   מכת בכורות: איחוד כל שלושת התחומים
מלבי"ם: "ואחר שנתבררו שלשה העקרים האלה, בא מכת בכורות לכופו שישלח את העם."
כתבו בלשונכם מה מטרת מכת בכורות על פי המלבי"ם:
_____________________________________________________________
במכת בכורות אפשר למצוא את כל שלוש המטרות גם יחד. מצאו ציטוט מתאים לכל אחת:
"בזאת תדע כי אני ה'" (פרק י"ב, פסוק יב): _____________________________________________
"למען תדע כי אני ה' בקרב הארץ" (פרק י"א, פסוק ז): ______________________________________
"בעבור תדע כי אין כמוני בכל הארץ" (פרק י"א, פסוק ו): ____________________________________
5. לסיכום:
כתבו במשפט אחד: למה, לדעתכם, מכת בכורות מתאימה במיוחד לחתום את סדרת המכות כולה?
_______________________________________________________________________________
_______________________________________________________________________________

